Den Vest-Sjællandske Avis, 1820-11-21
Oversigt over Dagens udenlandske Nyeheder. Efterretningerne fra de Spanske Colonier lyde høist forvirrede. Buenos Ayres er geraadet i den meest anarchiske Tilstand; den ene Provinds og den ene Feldtherre er imod den anden, nu skal det endelig være kommet saa vidt, at Artigas selv skal være paa Marschen imod Hovedstaden, og allerede været rykket frem i Nærheden af den; men alle Jndvaanerne i Staden skulle have grebet til Vaaben, imod deres gamle Hovedfiende. Efterretningerne fra Chili naae til den 25de Junii, 23 Transport skibe skulle ligge i Beredskab for at tage 6000 Mand ombord, som under General San Martius Commando skulle angribe Perus Vicekongen har afsendt Tropper til Guanaqvil, for at forhindre at ikke Bolivars og Martins Armeer skulle agere i Forening med hinanden. – J Venezuela og Nye Granada er Spaniens Herredømme nær ved at gaae aldeles til Grunde. Staden St. Martha er paa Nippet til at capitulere, og i Lagura og Carracas bereder man sig til Flugt og er i den største Ængstelse; man veed ikke ret hvad der er foregaaet, men man troer, at en betydelig Desertion skal have fundet Sted mellem de Spanske Tropper. Morillo skal nu have i Sinde at nedlægge Commanden. – J de Cortes Forsamling er paa Hr. Margarinos Forslag forhandlet om Montevides og Buenos Ayres, Grev Torreno sagde, at Efterretningerne fra Platafloden lyde særdeles gunstige; Forhandlingerne blive holdt hemmelige. – De Cortes forhandle forresten nu om Lovudkastet angaaende Jndgreb i Constitutionen; i Mødet den 25de blev en Kongelig Sanction paa Loven om Ophævelsen af Munkeordenerne anmeldet; et Rygte siger, at Munkene ville tilbyde Kongen 60 Millioner Realer, naar han endnu vil tage sin Sanction tilbage, og at Priorerne ville begive sig til ham i Escorial, Kongen betænkte sig længe, inden han gav sit Samtykke til denne Forordning; alle Ministrene vare paa Veien til at tage deres Afsked, men Jndenlands Ministeren Don Augustin Argiello overtalte ham endelig dertil. Et Lovudkast er antaget af de Cortes om den offentlige Underviisning; der skal ifølge samme i Spanien oprettes et Provincial-Universitet eller Gymnasium i hver Provinds og 32 i de amerikanske Provindser, og desuden 9 Over-Universiteter i Spanien for de høiere Studier, al Underviisning, som Staten forskaffer, bliver uden Betaling, offentlig, og eensformig over hele Spanien efter samme Lærebøger; Underviisningen i Privat-Jnstituter skal staae under Regieringens Opsyn. (Man kan sige med faae Ord: Spanien bliver omstøbt i en ganske nye Form). Der bliver arbeidet paa den store Plan, at bevilge enhver Udlænding, som nedsætter sig i Spanien og kiøber en Jordeiendom af 20000 PesosVærdie, i 5 Aar fuldkommen Skattefrihed, og i dol belt saa lang Tid, naar han tillige ægter et spansk Fruentimmer; den samme Rettighed skal han nyde, naar han anlægger et Fabrik, ved den første Foranstaltning haaber man at sælge Stats godserne med Fordeel, og ved den sidste at hæve Landets indvortes Kraft. (Ophielpelse af det indenlandske Fabrikvæsen bliver desuden Nationernes Yndlings Æmne, i intet Land er man nærmere ved at tilkæmpe sig Palmen heri end i Frankrige, hvis Manufactur Production nu anslaaes til en aarlig Værdie af 1870 Millioner Franker. Lyon har for Øieblikket 15000 Silkevæverstole i Gang.